alibayram/wikipedia-40-langs huggingface dataset:
يوسف شاهين

يوسف شاهين (25 يناير 1926 - 27 يوليه 2008), مُخرج مصري من مواليد الاسكندرية من ام وأب لبنانيين من شرق لبنان فى مدينة زحله اكبر مدينة كاثوليكية فى الشرق ، اسمهُ الثلاثي "يوسف شاهين جبريل".
درس فى كلية فيكتوريا كوليدچ اسكندرية وبعدها راح الولايات المتحدة الامريكية ليدرس صناعة السينما فى دار پاسادينا پلاي هاوس لمدة سنتين.

اوّل فيلم أخرجهُ كان "بابا امين" سنة 1950.
 
وأول ظهور له فى السينما كَـ ممثل كان فى فيلم "اسماعيل ياسين فى الطيران". وكانت مشاهد قليلة، واِللي كان فيها الجملة المشهورة: "هايل يا سُمعة، كمان مرّة.. عايز ضرب واقعي."

الأزمه الصحيه اللى حصلتله 
يوم 15 يونيه 2008 جاله نزيف فى المخ. واليوم اللى بعده دخل فى غيبوبه ودخلوه مستشفى الشروق اللى فى القاهرة بعدها اتنقل بـطياره اسعافات المانيه خاصه لـپاريس ودخل المستشفى الأمريكى اللى فيها و بعد ِما عملو له عمليه هناك، نقلوه يوم 17 يوليو— تانى للقاهره فى مستشفى القوات المسلحه اللى فى المعادى و فضل فى غيبوبه لحد ما مات يوم 27 يوليه 2008.

زيارة يوسف شاهين للبنان 

سنة 2002 المخرج العالمي يوسف شاهين قام بزيارة لبنان ووعده وقتها رئيس بلدية زحله بأنه هيسمي اسم شارع فى منطقة زحله على اسمه . عند وفاة يوسف شاهين قامت كنايس لبنان بصلوات علشان خاطره فى مناطق كتيره لكن اغلبيتها كانت فى زحله.

الانجازات 
 كسب يوسف شاهين سنة 1997 بجايزة السعفة الدهبية من مهرجان كان السينيمائى عن كل اعماله، و كمان خد اوسمة و جوايز تانية كتيره ، واتلمذ على ايده مخرجين زي خالد يوسف و على بدرخان. بيتقال كمان انه هو اول واحد يكتشف الممثل المصري العالمي عمر الشريف و يقنعه انه يبتدي يمثل فى السينيما. الفيلم التاريخى الناصر صلاح الدين (1963) عن حروب صلاح الدين الأيوبى ضد الصليبيين بيعتبر من أضخم افلامه و شاركت فيه نخبه من أحسن ممثلين مصر.

قالو عنه 
الرئيس الفرنساوى نيكولا ساركوزي وصف يوسف شاهين بأنه "مُفكر صاحب استقلاليّة كبيرة، وهو مُدافع كبير عن تزاوج الثقافات".

جوايز 
 
أخد جايزة اليوبيل الذهبي لـ"مهرجان كان" عن فيلم المصير

لستة افلامه

لينكات برانيه

مصادر 

 قناة العربية
 السايت الرسمي بتاع يوسف شاهين 

مواليد 1926
وفيات 2008
ممثلين مصريين
مخرجين مصريين
مصريين لبنانيين
اسكندرانيه
اقباط
مقالات مختاره
انتاج الافلام
جی بی اس

مقاله موش بالمصرى

چی پی ایس (انجليزى: Global Positioning System, الاختصار: GPugS) "النظام العالمی لتحديد المواقع" هو نظام تحديد المواقع عالمی تابع لوزارة الدفاع الامريكية. الاقمار الصناعية للنظام العالمي لتحديد المواقع تديرها القوات الجوية للولايات المتحدة .النظام العالمي لتحديد المواقع كتير بيستخدمه المدنيين كأسلوب ملاحة. نظم الملاحة المماثلjة تشمل الروسي غلوناس (غير كامل اعتبارا من 2008) ، الأوروبي جاليليو ، و مقترح نظم الملاحة كومباس من فلسطين ، ودوريس من فرنسا.

'''''ar:نظام التموضع العالمي

جي بي
ڤينيسيا

ڤينيسيا ( Venesia;  Venezia,  ) هى مدينه فى شمال ايطاليا, عاصمة منطقة ڤينيتو, و سكانها 271,251 (تعداد 1 يناير - 2004). لما تحتسب مع المنطقه المجاوره ليها بادوڤا, منطقة بادوڤا -ڤينيسيا سكانها 1.6 مليون. و تعرف ڤينيسيا باسم "ملكة الادرياتيكي", و "مدينة المياه", "مدينة الجسور", و "مدينة النور".

مدينة ڤينيسيا مبنيه على 117 من الجزر الصغيره اللى تفصل بينها 150 قناه. بحيره ڤينيسيا فى المستنقعات على طول البحر الادرياتيكى فى شمال شرق ايطاليا. ڤينيسيا كانت جمهوريه فى العصور الوسطى وعصر النهضه اسمها جمهورية ڤينيسيا, ونقطة انطلاق للحروب الصليبيه, ومعركة ليبانتو, وكمان مركز تجاره مهم جدا (وخصوصا الحرير, وتجارة الحبوب والتوابل) و ڤينيسيا كانت مركز للفن فى القرن التلاتاشر وحتى نهاية القرن السبعتاشر. ومعروف عن ڤينيسيا تأثيرها الفنى المهم ، و  بالتحديد  عصر النهضة . و لعبت دور مهم فى تاريخ الموسيقى السمفونية والأوبرالية ، و ڤينيسيا هيا مسقط رأس أنطونيو ڤيڤالدى.

معالم ڤينيسيا 
المبانى فى مدينة ڤينيسيا قديمه جدا وجذابه, المبانى والقنوات خللت ڤينيسيا واحده من اشهر المدن فى العالم. اكتر معالم ڤينيسيا شهره جسر ريالتو, و كاتدرائية سان ماركو و قصر رئيس القضاه و جسر التنهدات و كنيسة بازيليكا سانتا ماريا دى جلوروسيا دى فرارى

اصل الاسم 
اصل اسم ڤينيسيا من اسم شعب ڤينيتى و ممكن یكون هو نفسه شعب اينیتی (Eneti - Ενετοί) اللى كتب عنه هوميروس و ممكن یكون فیه صلة لاسم ڤينيسيا من الكلمة اللاتينی (venetus) بمعنى 'البحر الأزرق'.

اصول 
رغم انان مافيش سجلات تاريخيه عن اصول ڤينيسيا, لكن الادله المتوفره خلت مؤرخين كتير يجمعو على ان سكان ڤينيسيا الاصليين هم لاجئيين من مدن رومانيه زى بادوڤا و كونكورديا و كانو هربانين من موجات متتاليه من غزوات القبائل الجرمانيه. بين سنة 166 و سنة 168, دمرت قبائل القوادى الجرمانيه المركز الرئيسى فى المنطقه و دمرت قبائل القوط الغربيين الدفاعات الرومانيه مره تانيه فى بداية القرن الخامس, وبعد حوالى 50 سنه, دمرت قبائل الهانيه بقيادة اتيلا دفاعات ڤينيسيا. شارلمان كان معادى ڤينيسيا فى البدايه و حاول يخضع المدينه لحكمه. سنة 828 زادت هيبه ڤينيسيا بعد سرقة جسد القديس مار مرقس الرسول من الاسكندرية لما اخده بعض التجار من ڤينيسيا وابحروا به لمدينة ڤينيسيا و هناك استقبلوا الجسد باحتفال كبير و وضعوه فى الكاتدرائية الجديدة واتسمت باسم مارمرقس كنيسة مارمرقس اللى تتميز بقبابها الخمسة وبرجها المرتفع 100 متر و كان مقر البطركيه قد اتنقل لريالتو فى ڤينيسيا.

الاستقلال 
واصل مجتمع ڤينيسيا التطور و قلت قوة السلطة البيزنطيه وده قد ادى لنمو الحكم الذاتى و الاستقلال فى الاخر. استولت جمهورية ڤينيسيا على عدد من المواقع على السواحل الشرقية من البحر الادرياتيكى قبل 1200, معظمهم لأسباب تجارية, بحجة ان القراصنه هناك خطر على التجارة.و بعد الحمله الصليبيه الرابعه سيطرت ڤينيسيا على القسطنطينيه سنة 1204 و أنشات الامبراطوريه اللاتينيه. جمهورية ڤينيسيا فضلت مستقله لمدة 1070 سنه، و خسرت استقلالها لما احتلها نابليون بونابرت يوم 12 مايو سنة 1797،

التجاره 

جمهورية ڤينيسيا كانت هى اول بلد تحط لايحة تطبق بمقتضاها مفهوم لامتيازات التجاره و براءات الاختراع

الازاز 
ڤينيسيا معروفه صناعة الزجاج اسمه زجاج ڤينيسيا مشهور بألوانه و تفاصيله.

مصادر 

 السياحة فى ڤينيسيا

 
مكان تراث عالمى
بلجيكا

بلچيكا (België بـ الهولندى, Belgique بـ الفرنساوى, Belgien بـ الألمانى) هى بلد فى اوروبا و من الاتحاد الاوروبى. هى قريبة من فرنسا, لوكسمبورج, ألمانيا و نـيـديـرلاند. عاصمتها هى بروكسل.

بلچيكا فيها تلات مناطق : فلاندرين فى النص الشمالى بتاع بلچيكا (اللى بيتكلمو فيها هولندى بلچيكى و نيديرلاندى), "والونيا" فى النص الجنوبى (أغلب سكانها بيتكلمو فرنساوى فى النص الجنوبى), و منطقة بروكسل-العاصمه اللى فى النص (اللى بيتكلمو فيها نيديرلاندى و فرنساوى).

جوّا "والونيا" فيه طايفه بتتكلم ألمانى. الطايفة عندها الپرلمان و الحكومة الخاصه بتاعتهُ, بس مش بـ قوّة الناس بتوع فلاندر و بتوع والونيا.

بلچيكا مشهوره بـ جودة شوكولاته عاليه, و البطاطس المقليه, و الكـُتـُب الكوميديه, و انواع كتيره من البيره.

معلومات عامه 

 اسم بلچيكا الكامل: مملكة بلچيكا
 الشعار الوطنى: القوه فى الوِحدة
 النشيد الوطنى: Brabançonne
 اللغات الرسميه: هولندى, فرنساوى, ألمانى
 العاصمه: بروكسل
 اكبر مدينه: بروكسل
 التأسيس: الثوره البلچيكيه 1830
 الزعيم: Albert II Guy Verhofstadt
 العُمله: يورو (€)
 المنطقه الزمنيه: +01:00
 كود التليفون: 32
 عنوان الانترنت: .be

اكبر مدن بلچيكا 
اكبر مدينه هى بروكسل, انتويرب هى مدينة و بلدية و عاصمة مقاطعة انتويرب فى فلاندرز, واحدة من تلات مناطق فى بلچيكا. برووچ, لوڤان, جينت, لييچ كارليسرو.

مصادر

لينكات برانيه 
 السايت الرسمى الملكى البلجيكى
 السايت الرسمى من الحكومه الفيدراليه البلجيكيه
 دليل التليفون البلجيكى

 
بلجيكا
ممالك
ممالك دستوريه
دول مسيحيه
دول اعضاء فى الاتحاد الاوروبى
عصفور

العصفور طير من الطيور الصغيرة.

العصافير عموما ، تميل انها تكون صغيرة ،و جسمها مليان بنى أو رمادى مع ذيول قصيرة لكنها قوية وقصير المناقير.

الاختلافات بين انواع العصافير ممكن تكون مش باينة . و العصافير عموما فى الاساس بتاكل بذور ، رغم أنها ممكن تاكل الحشرات الصغيرة .

شوف كمان 
 طير

طيور
دنمارك

مملكة دنمارك (دنماركى: Kongeriget Danmark, نطق: , تقريب النطق: \دانماج\) معروفه باسم الدنمارك, هى بلد فى المنطقه الاسكندناڤيه من شمال اوروبا. و من الجنوب من بلاد الشمال الأوروبى.

جغرافيا 
البر الرئيسى بتاع دنمارك على جنوب ألمانيا; دنمارك على جنوب غرب السويد وجنوب نرويج. حدود دنمارك هى من بحر البلطيق و بحر الشمال. و البلد بتتكون من شبه جزيرة كبيره, يوتلاند و جزر كتير اشهرها زيلاند. و و ساعات كتير بيسموها "الأرخبيل الدانماركى". الدنمارك من فتره طويله سيطرت على المدخل بتاع بحر البلطيق, و المايه دى معروفه بردو باسم المضايق الدنماركيه. جزر فارو و جرينلاند هى بلاد على قدم المساواة مع الدنمارك داخل المملكة, لكن مش اعضاء فى الاتحاد الأوروبى. كوبنهاجن هى العاصمه واكبر مدينة فى الدنمارك.

سكان 
82.0% من سكان الدنمارك و 90.3 % من مجموعة الدنماركيين العرقية اعضاء فى الكنيسة اللوثريه. حوالى 9 % من السكان معاهم جنسيات اجنبيه. و جزء كبير من المواطنين الاجانب هم من اصل اسكندنافى, و الباقى من جنسيات مختلفه.

سياحه 
الدنمارك هى التانيه بالنسبه لعدد الزيارات فى الدول الاسكندناڤيه, بعد السويد. 4.7 مليون زاير زارو الدنمارك فى سنة 2007.

اقتصاد 
اقتصاد الدنمارك سوق حره و اقتصاد رأسمالى كبير. فى سنة 2006 و 2007, الدراسات جابت المركز الاولانى بانها اكتر مكان فرحان فى العالم, بالنسبه لمستوا الصحه, الرفاهيه (انجليزى: welfare), و التعليم.

التاريخ 
 المقاله الرئيسيه: تاريخ الدنمارك

الجغرافيا 
 المقاله الرئيسيه: جغرافيا الدنمارك

الحكومه والسياسه 

الدنمارك مملكه دستوريه و رئيس الحكومه ليه السلطه التنفيذيه

مصادر 

دنمارك
دنمارك
دنمارك
ممالك دستوريه
دول مسيحيه
دول اعضاء فى الاتحاد الاوروبى
الكويت

الكويت ، دولة اماره على الخليج الفارسى بيحكمها امير. و هى بلد مصدره للبترول و هى تاسع اغنى بلد فى العالم و بتملك خامس اعلى معدل احتياطى للبترول فى العالم.الكويت فيها نظام ديمقراطى متقدم و بتشارك الست الكويتيه فى الحياه السياسيه. البرلمان الكويتى اسمه مجلس الامه و بيمثل الكويتيين فيه حوالى 50 نايب. نظام الحكم فى الكويت وراثى و العيله الحاكمه فى الكويت هى عيلة "ال صباح" و الحكم فيها وراثى.
اقتصاد الكويت من الافضل فى العالم و فيها واحدة من اقوى البورصات فى العالم هى البورصة الكويتية.
الكويت عضو فى مجلس التعاون الخليجى مع السعودية و الامارات و قطر و البحرين و عمان.
فيه اجانب كتير بيشتغلوا فى الكويت و بيتسموا هناك "وافدين" و اغلبهم هنود و مصريين و امريكان و انجليز
بتمتلك الكويت أغلى عملة فى العالم و هى "الدينار الكويتى". بتملك الكويت اكبر حقل بترول فى العالم "حقل برقان"
بتشتهر الكويت بتطورها العمرانى و اقتصادها المزدهر و السياسة الديمقراطيه و حرية الرأى.

الكويت بقت بتعانى من مشاكل طائفة و قبليه لدرجة ان امير الكويت حذر يوم 29 ديسمبر 2009 من مهالك العصبيه و القبليه و الطائفيه وقوع البلاد فى الفوضى بسبب تنامى الخلافات و التوترات السياسيه فى البلاد.

الثقافه و التعليم 
خطت الكويت خطوات مهمه فى الثقافه و التعليم. نشطت الحياه الثقافيه فى الكويت و بقت الكويت من أهم البلاد العربيه فى نشر الكتب و المجلات الثقافيه و بقى فيها كتاب و مفكرين على مستوى عالى. التعليم فى الكويت اذدهر و اتفتحت جامعات و معاهد كتيره. اقدم جامعه فى الكويت هى جامعة الكويت.

من جامعات و معاهد الكويت :

 جامعة الكويت الشويخ التعليمية
 الجامعة الامريكية فى الكويت
 الهيئة العامة للتعليم التطبيقى والتدريب
 الكلية الأسترالية فى الكويت
 جامعة الخليج للعلوم والتكنولوجيا
 الجامعة العربية المفتوحة
 كلية ماسترخت لادارة الاعمال
 كلية الشرق الأوسط الامريكية
 كلية بوكس هل للبنات
 كلية الكويت للتقنية
 جامعة الشرق الأوسط الامريكية
 كلية تكنولوجيا الطيران

معلومات 
 فى بداية القرن العشرين خاضت الكويت معركة القصر الاحمر الواقع فى منطقة الجهراء
 الكويت اخدت استقلالها من المملكة المتحدة فى سنة 1961 ميلادية
 الخطوط الجوية الكويتية هيه الخطوط الرسمية للكويت
 الشركة الاتصالات المعروفة (زين) دى شركة كويتية
 فى سنة 1990 غزت العراق الكويت بقيادة صدام حسين
 فى سنة 1991 بوش الاب جه و حرر الكويت
 فى سنة 2003 بوش الابن انتقم للكويت عن طريق غزوه للعراق (بس الكويت مش مؤيدة للحركة دي)
 فى سنة 2006 حصلت المرأة الكويتية على حقوقها السياسية (يعنى بتشارك فى مجلس الشعب و الوزارة)
 الوزيرة (معصومة المبارك) اول وزيرة كويتية و لكن استقالت.
 علاقات الكويت مع امريكا و بريطانيا قوية جدن جدن
 فى سنة 2001 اتعيين الكويت عاصمة التراث فى الوطن العربي
 استضافت الكويت فى سنة 2009 القمة العربية الاقتصادية و التنموية و الاجتماعية

لينكات خارجيه 
 امير الكويت يحذّر من مهالك العصبية والقبلية والطائفية

كويت
كويت
كويت
كويت
ممالك دستوريه
دول اسلاميه
الاتحاد السوفييتى

الاتحاد السوڤييتى ( Союз Советских Социалистических Республик, اتحاد الجمهوريات الاشتراكية السوڤيتية) كان دوله دستوريه شيوعيه و اشتراكيه كان موجود فى اوروبا و اسيا من سنة 1922 لسنة 1991. لحد ما تم تفكيك الاتحاد السوڤييتى سنة 1991.

نظام 
اتحاد الجمهوريات الاشتراكية السوڤييتية, كان اتحاد من عدد من الجمهوريات السوڤييتية الاتحاد كان فى الاساس بيقودهُ ڤلاديمير لينين. روسيا كانت اكبر جمهوريه من الجمهوريات حسب عدد السكان المكونة للدولة, بعديها اوكرانيا.

نظام حكم 
الاتحاد السوفياتى كان نظام حكمه تحت نظام حزب سياسى واحد بيسيطر عليه هو الحزب الشيوعى لحد سنة 1990.

اقتصاد 
رغم ان الاتحاد السوفياتى كان بالاسم اتحاد من جمهوريات الاتحاد السوفياتى (اللى كان عددها 15 جمهوريه بعد سنة 1956) عاصمته موسكو لكن فى الحقيقه كان دولة مركزية لحد كبير و اقتصاده كان اقتصاد مخطط .

لينكات برانيه

مصادر 

تاريخ الاتحاد السوفييتى
تاريخ اوروبا
بلاد اتلغت
الاتحاد السوفيتى
ين يابانى

الين اليابانى (¥) هوه العمله الرسميه بتاعة اليابان.الين الواحد فيه 100 سين او 1000 رين.الين هو تالت عمله فى العالم بتتداول فى سوق العملات الاجنبيه (فوريكس) بعد الدولار الامريكانى و اليورو.

عملات
اليابان
هوميروس

هوميروس Homer أعظم شاعر اغريقى، و جوده الحقيقى كان محل جدل، لكن معظم الدراسات الحديثه بترجح انه . بتقول الأساطير انه كان اعمى و إن سبع مدن إدعت نسبته ليها. كان بيكتب الأساطير والملاحم ويتكلم عنها فى أشعاره، اشهر الملاحم دي كانت حرب طرواده فى ملحمة الإليادة و رجوع المحاربين الإغريق منها فى ملحمة الأوديسة و هى من روائع الادب العالمى.

مصادر 

شعرا
يونانيين قدام
مكفوفين
عاصمه

العاصمة هى مدينة من المدن فى كل بلد بيستخدمها الحكام زى مركز رئيسي

لحكمهم، فى العاده بتكون العاصمة دى اكبر مدينة فى البلد او فيها أكتر عدد سكان وبيكون مقر الحكم فيها ويسكن فيها الرئيس او الملك وبتكون كل الوزارات ومراكز الهيئات اللى تبع الدولة موجودة فيها، وبتكون دايما نقطة الإتصال بين المحافظات وبعضها فى المواصلات وخطوط الطيران ومركز البث التليفزيونى وكل الحاجات اللى ليها علاقة باتصالات الدولة مع بقية المحافظات والشعب.

تعريف 
العاصمة هى المدينة الرئيسية فى اى دولة وبتختارها الدولة بشكل رسمى عشان تكون مركزية حكومتها فيها ..

أمثلة 
 القاهرة عاصمة مصر
 واشنطن عاصمة امريكا
 باريس عاصمة فرنسا

عواصم
زى النهارده

زي النهارده فيلم مصري انتاج 2008 وبطولة بسمه واحمد الفيشاوى و من تأليف و اخراج عمرو سلامه هوه اول فيلم روائى طويل يعمله. الفيلم شارك ف مهرجان سينما الشرق الاوسط سنه 2008 و اترشح لجايزة احسن سيناريو.

قصة الفيلم 
واحدة خطيبها مات بسبب اخوها المدمن، ولما حبت واحد تانى بعد كدا ابتدت تلاحظ ان فيه تشابه كبير فى الاحداث اللى حصلت مع خطيبها الاولانى فبتحاول تحمى حبيبها لحسن يحصل له نفس اللى حصل.

انتقادات للفيلم 

من ضمن الانتقادات اللى اتوجهت للفيلم انه مقتبس من افلام اجنبيه زى فيلم Snatch وفيلم If Only وفيلم Premonition. وكمان قصه اخو البطله المدمن كانت منفصله عن قصة الفيلم الرئيسيه و متقدمه بخط تانى موازى للفيلم.

طاقم الفيلم 

 بسمه
 احمد الفيشاوى
 آسر ياسين
 اروى
 نبيل عيسى
 هانى عادل: موسيقى تصويريه
 عمرو سلامه: تأليف واخراج ومونتاج
 محمد حفظى: انتاج

افلام مصريه
السلم والتعبان

السلم والتعبان هى لعبة اطفال كلاسيكية بتتلعب بين اتنين او اكتر على كرتونة او لوحة متقسمة مربعات مترقمة. فيه مربعات منهم بيبقى مرسوم فيها سلم بيوصل بمربع تاني بيبقى فى صف اعلى من الصف اللى موجود فيه المربع الاولاني. ومربعات تانية بيبقى مرسوم فيها تعبان بيوصل لمربع تاني موجود فى صف اوطى. اللعبة اصلها هندي وكان اسمها السلم للخلاص. ووصلت اللعبة لانجلترا واللي ف نفس الوقت كانت وصلت لامريكا ومن ساعتها انتشرت ف العالم والكلام دة كان ف النص الاول م القرن العشرين.

السلم والتعبان
دانتى اليجييرى

دانتى أليجييرى او ديورانت ديجلى اليجييرى(Durante degli Alighieri )(اتولد1265 - مات 14 سبتمبر ، 1321 ) كان شاعر طالياني من فلورنسا.و من اهم اعماله الكوميديا الإلهية اللى بيعتبر اعظم عمل ادبي اتكتب باللغة الايطاليه

مؤسس الايطالى 
بيعتبر دانتى اليجييرى هوا اللى اسس الايطالى و ده لانه اول حد كتب بالايطالى و اللى كانت قبل كده لغه محكيه بس و كانت عباره عن لكنه او لهجه من اللهجات اللى من اصل لاتينى الا ان دانتى اليجييرى اول كاتب كانت عنده الجراه انه يكتب بالايطالى بدل اللاتينى و بسبب اهمية دور دانتى اليجييرى فى الايطالى و اللغه الايطاليه بيعتبر من الرموز الثقافيه المهمه جدا فى حياة الطلاينه و فيه مدرسه باسمه فى معظم دول العالم بتعلم الايطالى زيها زى المركزالثقافى الايطالى الرسمى و فى بعض الدول بتكون كلاسات مدرسة دانتى اليجييرى فى نفس مكان كلاسات المركز الثقافى الايطالى نفسه زى ماهوا موجود فى مصر .

شعرا طليان
مواليد 1265
وفيات 1321
كريستيان ديور

كريستيان ديور (21 يناير 1905 - 24 اكتوبر 1957) هو مصمم ازياء فرنساوي. ومعروف بانه مؤسس واحد اهم بيوت الازياء فى العالم. اتولد ف جرانفي, نورماندي مدينة على شط البحر ف ساحل فرنسا.

بدايته 
كريستيان دخل مدرسة École des Sciences Politiques او مدرسة العلوم السياسية عشان دي كانت رغبة اهله. وده كان من سنة 1920 لسنة 1925. اهله - اللى كانو بيشتغلوا ف تصنيع الاسمدة - كانو نفسهم يبقى دبلوماسي, بس كريستيان كان نفسه يخش عالم الفن - وخصوصا تصميم الازياء - وكان بيكسب فلوس عن طريق انه يبيع تصميماته ف الشارع بعشرة سنت لكل تصميم. بعد ما ساب المدرسة وصلتله فلوس من ابوه ففتح معرض ف سنة 1928، وباع فيه اعمال لبيكاسو وماكس جاكوب. بعد الازمة الاقتصادية اللى حصلت لاهله اللى كانت بسبب ان ابوه خسر شغله فاضطر كريستيان انه يقفل المعرض. ومن سنة 1938 اشتغل مع روبرت بيجيت، وبعدها انضم لبيت ازياء اللى كان فيه هو وبيير بالمين المصممين الاساسيين. وف فترة الحرب العالمية التانية كريستيان لبّس مراتات الظباط النازيين والظباط الفرنسيين. وف سنة 1945 ابتدى يشتغل لحسابه الخاص.

حياته الشخصية 

كريستيان ديور مات فى ايطاليا. فيه تقارير بتقول انه مات منتيجة ازمة قلبية بعد ما شكته عضمة سمكة. سجل وفيات مجلة تايم بيقول انه مات بعد ازمة قلبية بعد ما لعب كوتشينه. بس مابين الناس ف باريس فى اشاعة بتقول انه مات بازمة قلبية بعد ما عمل سكس مجهد وجتله بعدها الازمة.

ف الثقافة الشعبية 

سنة 2003 شركة كريستيان ديور اتبرعت للصندوء التذكاري لآلايا. وف سنة 2006، مغني اسمه موريسى عمل اغنية اسمها كريستيان ديور. الاغنية استخدمت حياة كريستيان عشان تعمل مقارنة بينها وبين حياة اللى كتب الاغنية لانه شاف ان همّا الاتنين ضيعوا حياتهم كلها عشان يخلوا حاجة واحدة بيعملوها رائعة (موريسي والمزيكا, وديور وتصميم الازياء) وسابوا بقية الحاجات الكويسة التانية.

مصادر 

هوت كوتور
مواليد 1905
وفيات 1957
مصممين ازياء
فرنساويين
ادوات تجميل
ساعات
بارفان
تشارلز ديكينز

تشارلز ديكينز (17 فبراير 1812 - 9 يونيه 1870 ) ، من اشهر كتاب الروايه لانجليز فى العصر الفيكتورى و من اشهر رواياته مغامرات اوليفير تويست و قصة مدينتين و ديفيد كوبرفييلد.

مصادر 

كتاب انجليز
موليد 1812
وفيات 1870
روائيين
مصرى صعيدى

اللغه الصعيدى ايزو 639 (ISO 639) معترف بيها على انها لغه و الكود بتاعها بالنسبه لقانون المنظمه الدوليه للتوحيد القياسى (ايزو 3-639 /ISO 639-3), هو . لكن ممكن لاسباب ثقافيه اللغه الصعيدى تعتبر لهجه من لهجات اللغه المصريه الحديثه.

معلومات 
اللهجه/اللغه الصعيدى بيتكلموها الصعايده فى صعيد مصر من جنوب القاهرة لحدود مصر مع السودان. مجموع المتكلمين: 18,900,000.

مافيش اتفاق و اجماع على ان الصعيدى لغه مش لهجه من لهجات اللغه المصريه الحديثه. و قبل سنة 2007 ما كانش فيه اعتراف بيها على انها لغة مستقلة عن اللغه المصريه الحديثه.

الاختلاف بين النوع الصعيدى و ونوع البحرى 
 مثال
 النطق المصرى لـ  ()  او ق بيتنطق  فى الصعيد.
 الصوت  (ج) بيتنطق  فى الصعيد

شوف بردو 
 حروف اللغه المصريه الحديثه
 لهجه

نوتات 

صعيدى
لغه مصريه حديثه
المملكه المتحده

المملكه المتحده لبريطانيا العظمى و ايرلاندا الشماليه, او باختصار المملكه المتحده هيا دوله سايده بتجمع شعوب انجلترا و اسكتلندا و ويلز (بريطانيا العظمى) و ايرلاندا الشماليه موجوده فى شمال غرب القاره الأوروبيه، بيحوّطها بحر الشمال و القنال الانجليزى و المحيط الاطلنطى. اكبر جزر المملكه المتحده هى بريطانيا العظمى و بترتبط بفرنسا عن طريق نفق بحر المانش.

المملكه المتحده دوله اتحاديه بتتكوّن من اربع دول: انجلترا ، و ايرلاندا الشماليه و اسكتلندا و ويلز. و بيحكمهم نظام برلمانى و مقر الحكومه فى لندن.

الفروع الادارية، المناطق، الأقاليم 
بتتشكل المملكه المتحده من حوالى 1098 جزيره صغيره. و اكبر اربع فروع هما اربع اُمم مختلفة هى: انجلترا (England)، اسكتلندا (Scotland)، ويلز (Wales) و أيرلندا الشمالية (Northern Ireland).

التاريخ 
المملكه المتحده اتشكلت فى الاول لما ملوك انجلترا قدرو يحكمو ويلز و سنة 1603 لما ورث جيمس السادس ملك اسكتلندا عرش مملكة انجلترا و ايرلندا فبقت انجلترا و اسكتلندا و ويلز و ايرلندا تحت حكمه

الجغرافيا 

من أهم الأنهار: التيمز (Thames) و السيفيرن (Severn).

اقتصاد 
المملكة المتحدة من الدول المتقدمة و اقتصادها سابع اكبر اقتصاد ف العالم حسب الناتج المحلى الاجمالى الاسمى و تامن اكبر اقتصاد حسب قوة الشرا و كانت اول بلد صناعى ف العالم.

لغه 
دى فاكتو لغة المملكه المتحده الرسمية هيا الانجليزى

صحه 
خدمة الصحه الوطنيه ناشونال هيلث سيريڤس واختصارها ان اتش اس هيا نظام الرعاية الصحية اللى بتموله الحكومه ف المملكه المتحده. ان اتش اس بتتكون من أربع أنظمه منفصله. ان اتش اس انجلاند ، ان اتش اس سكوتلاند ، ان اتش اس ويلز و ان اتش اس نورزرن ايرلاند

تاريخ 
الان اتش اس اتأسست سنة 1948. ده كان من الاصلاحات الاجتماعية الرئيسية بعد الحرب العالمية الثانية. كانت المبادئ التأسيسية هييا أن الخدمات تكون شاملة وعامة ومجانية عند نقطة التسليم.

الاجازات الرسميه 

 1 يناير (راس السنه الميلاديه).
 17 مارس (عيد القديس باتريك، فى ايرلندا).
 (الجمعه العظيمه) .
 الاتنين اللى بعد (عيد القيامه).
 اول اتنين من مايو (يوم العمال).
 اخر اتنين من مايو.
 اخر اثنين من اغسطس.
 30 نوفمبر (عيد القديس أندرو، فى اسكتلندا).
 25 و 26 ديسمبر (عيد الميلاد).

شوف كمان 
 بريكزيت

لينكات برانيه 
 المملكة المتحدة الموسوعة العربية 
 معلومات عامة عن بريطانيا

مصادر 

 
دول اوروبا
دول مسيحيه
دول مجموعة التمانيه
ممالك دستوريه
نادى الزمالك

نادى الزمالك أو نادى الزمالك للألعاب الرياضية  (تأسس 1911 تحت اسم نادى قصر النيل) اسسه جورج مرزباخ هو نادى رياضى واجتماعي، يعتبر واحد من أقدم الاندية المصرية و العربية  (نادى عريق)  , اتأسس من 104 سنة. يطلق عليه نادى "مدرسة الفن والهندسه" ؛ هو اكثر نادى رياضى فى تاريخ مصر  ياخد بطولات على مستوى كل الالعاب الرياضية 204 بطولة فى كل الالعاب الرياضية ؛ ده النادى مشهور فى قارة افريقيا باسم ( مدرسه الفن و الهندسه) كمان لأنه من أعظم أندية فريقيا.

توجد به 22 لعبة رياضية لكن ما يميز النادى فريق كرة القدم،  اللى كسب ببطولة دورى أبطال افريقيا (بطولة الأندية أبطال الدورى سابقاً) خمسة مرات، وتمكن من الفوز ببطولة افريقيا للأندية أبطال الكؤوس مرة واحدة، كمان كسب الزمالك بكأس السوبر الأفريقية لثلاثة مرات.

أحرز فريق الكرة بالزمالك لقب أحسن ناد فى العالم وفق الاتحاد الدولى لتاريخ و احصاءات كرة القدم  وذلك فى فبراير 2003. كمان كان أول فريق مصرى يتأهل لكأس العالم لكرة القدم للأندية 2001 باسبانيا هيا البطولة اللى لم تقم بسبب مشكلات تتعلق بالتمويل اللازم لها. ولعب كمان مع الكتير من الفرق الأجنبية سواء فى مصر أو خارجها  كسب على فريق وستهام الانجليزى 5-1 سنة 1966 و كسب على فريق دربى كاونتى الانجليزى 1-0 سنة 1975 كمان كسب على بايرن ميونخ 2-1 سنة 1977 و سنة 2003 كسب نادى الزمالك على نادى لاتسيو الايطالى بنتيجة 2-1 ،و كسب نادى الزمالك على فريق شاختار دونستيك الأوكرانى بطل كأس الاتحاد الأوروبى سنة 2009 بنتيجة 2-0.

اكبر فوز للزمالك على غريمه التقليدى النادى الأهلى كان بنتيجة 6-0، وتكررت مرتان، الأولى فى سنة 1942 فى دورى منطقة القاهرة والثانية فى سنة 1944 فى نهائى كأس الملك (كأس مصر دلوقتى).

اسماء النادى 
 نادى قصر النيل من 1911 لحد 1913
 النادى المختلط من 1913 لحد 1941
 نادى فاروق من 1941 لحد 1952
 نادى الزمالك من1952 لدلوقتى

الزمالك هو واحد من قطبين الكورة فى مصر، النادى اتأسس فى القرن العشرين اللى فات سنة 1911 وفكرة عمله كانت عشان يبقا نادى اجتماعى بيضم كل الجنسيات مصريين و اجانب

و فى سنة 1911 قرر جورج مرزباخ بعمل نادى رياضى يضم كل الجنسيات

بعد كده فى سنة 1913 مقر النادى بقا فى منطقة تانية وبقا اسمه النادى المختلط علشان كان فيه لعيبة فى التيم من الاجانب بالذات الانجليز وكمان من اعضاء النادى.

فى مرة تانية بعد حضور الملك فاروق ملك مصر ساعتها ماتش النهائى فى الكاس سنة 1942 قصاد الاهلي، اتغير اسم الفريق لاسم الملك فاروق علشان الزمالك غلب الاهلى 6-0 و كانت النتيجة دى اكبر نتايج القمة . ولما ثورة 23 يوليه 1952 قامت النادى اسمه اتغير لاخر حاجة واللى معروف بيه الايام دى و هو الزمالك ومتغيرش اسمه تانى لحد دلوقى.

استادات النادى 
الزمالك كان بيلعب زمان على ملعب حلمى زمورا جوا نادى الزمالك دلوقتى بيلعب على استاد بتروسبورت و مكان تدريبه فى ملعب الهدف بعد هدم مدرجات ملعب حلمى زمورا

ارقام النادى القياسية 
نادى الزمالك كان الاول على العالم فى التصنيف الشهرى للاتحاد الدولى للتاريخ و الاحصاء وده كان فى فبراير سنة2003 و هو اول نادى مصرى ياخد الترتيب ده و كان اكتر نادى ياخد بطولة الأفروآسيوية للأنديه وخدها مرتين

رؤساء النادى

تشكيله اللاعبين

لاعبين معارين

الجهاز الفنى و الادارى و الطبى

الانجازات 
بطولات النادى الرسميه و غير الرسميه:

رؤساء نادى الزمالك

شوف كمان 
 ليستة نوادى كرة القدم المصريه
رؤساء نادى الزمالك

الجيزه
زمالك
زمالك
الزمالك
عمرو زكى

عمرو زكى اتولد فى 1 ابريل 1983، فى المنصورة, مصر. هو لعيب كورة مصري معروف بالبلدوز، نجم نادي الزمالك المصري و منتخب مصر احترف شويه فى انجلترا فى نادى ويجن الانجليزي.

مشواره الكروي 
بدأ عمرو زكي لعب كورة فى فرقة المنصورة، بعد كده راح لنادي إنبي فى موسم 2003 بحوالي مليون ونص جنيه مصري وجاب مع إنبي كاس مصر 2004-2005.ضمه المعلم حسن شحاته للمنتخب علشان كاس الامم الافريقية 2006 اللى مصر فازت بيها، وراح لوكوموتيف موسكو الروسي لكنه رجع مصر تاني علشان متأقلمش مع الجو ومضى للزمالك.فى سنة 2008 وبالتحديد مع المنتخب المصري لفت عمرو زكي الانظار فى بطولة كاس الامم الافريقية بعد ما ساهم فى فوز المنتخب بالبطولة دي وقرر الاحتراف وطلبه نادي ويجان أتليتك إعارة لمدة موسم.

مشواره فى الدوري الانجليزي 
بدأ عمرو زكي الموسم مع فريق ويجان اتليتك الانجليزي فى 2008 ولفت الانظار بشده وبقا هو معشوق الجماهير الويجانية الاول، وبدأ الموسم بالتسجيل مع الفريق من بداية الدوري وسجل مع الفريق لحد دلوقتي 8 اجوان فى الدوري و جون فى كأس رابطة المحترفين الانجليزي علشان يتصدر قائمة هدافي الدوري الانجليزي حتي الموسم العاشر لكن دوام الحال من المحال وتفاجئت الجماهير بإصابة عمرو زكي وقعد لمدة شهر ميلعبش وبكده ابتعد عن قائمة الهدافين.

لعيبة هجوم لكوره قدم
لعيبة كورة قدم مصريين
لعيبة المنصورة
لعيبة انبى
لعيبة الزمالك
لعيبة المقاولون
لعيبة الدورى المصرى الممتاز
لعيبه فريق مصر لكوره قدم للشباب
لاعبين فريق مصر لكوره قدم
لعيبة كاس امم افريقيا 2006
لعيبة كاس امم افريقيا 2008
لعيبة فازوا بكاس امم افريقيا
دقهلاويه
ناس من المنصوره
لعيبه ويجان اتلتيك
تييستو

تييستو (اتولد باسم تييس فيرفيست فى 17 يناير 1969) هو دي جي هولاندي اترشح لجايزة جرامي ومن اهم الناس اللى بيشتغلوا ف مزيكا الترانس والالكترونك. وبالرغم من انه كان عنده القاب كتير قبل كدة بس هو مشهور اكتر باسم دي جي تييستو DJ Tiësto بس ف اخر كام حاجة عملها شال الدي جاي من اسمه وخلاها تييستو بس اللى هو كان اسمه المستعار لما كان صغير.

شعبيته زادت فى مع بدايات الالفية التالتة. وبقى اول دي جاي يقدم حفلات لجمهور كبير من غير اى دي جاي تاني معاه او اى افتتاحات فى اول الحفلة. وهو بردو اول دي جاي يقدم حفلة لايف فى العاب اولومبية سنة 2004 ف حفلة افتتاح دورة الالعاب الاولومبية ف اتينا

خد جوايز كتيرة عن الحاجات اللى عملها، وغير كدة مجلة دي جاي اختارته الدي جاي نمرة واحد على مستوى العالم 3 مرات ورا بعض من سنة 2002 لسنة 2004. واترشح لجايزة جرامي سنة 2008 عن البوم Elements of Life

وكمان تييستو له اعمال خيرية. وف ابريل 2004, تييستو خد لقب السفير العالمي الرسمي لمنظمة دانس فور لايف عشان كان بيحارب انتشار الايدز لانه عمل تراك (اغنية) دانس فور لايف. وف ديسمبر 2007, تييستو و جيورجيو ارماني اتعاونوا مع بعض عشان يعملوا اصدار محدود من تشرتات تييستو اللى بتتباع ف محلات ارماني. ارباح التراك Sweet Things وارباح التشرتات معاها راحت لاعمال خيرية.

مصادر 

مواليد 1969
دي جاي
نيديرلانديين
جايزة جرامى
كتاب اغانى
جهل (توضيح)

الجاهل هو شخص ماعندوش او يفتقر للمعرفة او التطور.

الجهل ممكن يكون;
 جهل حاله من عدم المعرفه.
 Avijja ، و هو الجهل كمفهوم فى البوذية
 الجهل لتعددى، و هو مفهوم فى علم النفس الاجتماعى
 الجهل الرشيد ، و هو مفهوم فى نظرية المعرفة

صفحات توضيح
طيبه

مدينة طيبه فى جنوب مصر , كانت مدينة فى مصر القديمة و موجوده على بُعد حوالى 800 كم جنوب البحر المتوسط ، على الضفة الشرقية لنهر النيل.

كانت طيبه عاصمة مصر فى جزء من الاُسرة ال11 (المملكة الوسطى) وأكتر من الاُسرة ال18 (المملكة الحديثة) ، رغم ان الادارة وكانت على الارجح فى منف (ممفيس) لجزء كبير من الوقت. مقر الحكومة اتنقل للدلتا مع عيلة 19.

قادت مدينة طيبه فى جنوب مصر حرب التحرير ضد الاحتلال الأسيوى فى الشمال. أحموس هو الملك اللى قدر يحرر مصر من احتلال الهكسوس و هو ابن الملك سيقنن-رع و اخو الملك كاموس و الاتنين استشهدوا فى حرب التحرير.

طيبه و جبانتها بقت موقع مهم من مواقع التراث العالمى التابعه لمنظمة اليونيسكو من سنة 1979.

ممنون 
ممنون تمثالين ضخام لـ امنحوتب التالت فى طيبة الغربيه. نسبهم اليونانيين و الرومان  غلط لممنون من ابطال حرب طرواده اللى أخيل قتله . تقول الأساطير ان التمثالين بيصفروا الصبح بدرى.

معرض الصور

طيبه على موقع التراث العالمى 
 طيبه موقع تراث عالمى

مصادر 

موقع تراث عالمى فى مصر
موقع تراث عالمى
تاريخ مصر
اثار مصر
عواصم مصر
هانيبال

حنبعل بن حملقار برقا (بالبونيقية: 𐤇𐤍𐤁𐤏𐤋 𐤁𐤓𐤒)، بمعنى "بعل ادانى نعمة" ( 247-183 او 182 قبل الميلاد) . كان قائد عسكرى قرطاجى بارع فى التكتيك الحربى و واحد من اكتر القادة الموهوبين فى التاريخ. عاش خلال فترة من التوتر فى منطقة البحر المتوسط, وهزم فى سلسلة من المعارك. هانيبال يعتبر واحد من أكبر الچنرالات من العصور القديمة، جنب لجنب مع الاسكندر الاكبر و يوليوس قيصر.

الرومان
تاريخ تونس
هولاندا

هولاندا هو اسم مشترك فى الاستخدام لمنطقتين فى الجزء الغربى من نيذارلاندا.

اسم 
اسم 'هولاندا' بيستخدم غلط للاشارة لكل نيذارلاندا و الاسم ده رسمى مش صح لان هولاندا الشماليه و هولاندا الجنوبيه اتنين من اتناشر مقاطعة فى نيذارلاندا. من القرن العاشر لحد القرن الستاشر كانت منطقة هولاندا موحده يحكمها كونت هولندا.

جغرافيا 
هولاندا موجوده فى غرب نيذارلاندا, على بحر الشمال فى فم نهر الراين و نهر الموز (ماس). مساحةالمنطقتين هولاندا الشماليه و هولاندا الجنوبيه مع بعض 5.488 كلم مربع (2،000 ميل مربع).

سكان 
سكان هولاندا الشماليه و هولاندا الجنوبيه فى سنة 2006 اتقدرو حوالى 6,065,459 انسان.

أصل الكلمة 
اسم هولندا اول ما ظهر فى مصادر فى سنة 866 بالنسبة للمنطقة حول هارلم ، وقبل سنة 1064 كان بيستخدم كاسم كامل للمقاطعة. بالوقت ده، سكان هولندا كانو بيعرفو نفسهم على انهم هولاندارذ "مواطنين هولاندا" . هولندا مستمد من holtland الهولندية ( "الاراضى الحرجية"). هجاء اسم هولندا البديل كان Hollant.

الاستخدام 
الاسم الصحيح للمنطقة فى الهولندى (الداتش) والانجليزى هو "هولاندا". هولاندا جزء من نيذارلاندا. "هولندا" كاسم مش رسمى لنيذارلاندا مش صحيح لكن بيستخدم كاسم لنيذارلاندا فى الانجليزى واللغات التانية ، بما فيها ساعات اللغة الهولندى (الداتش) نفسها. ده زى استخدام "انجلترا" كاسم لكل المملكه المتحده .

لينكات برانيه

مصادر 

 
ممالك
بلاد
ممالك دستوريه
نيديرلاند
لغه رومانى

الروماني (limba română, نطق:  ) هيه لغه رومانسيه بيتكلمها ما بين 24 و 28 مليون انسان فى رومانيا و مولدوڤا و حته صغيره فى صيربيا اسمها فويفودينا و حته كمان فى اليونان اسمها جبل اتوس.اللغه الروماني لغه رسميه فى منظمات دوليه زي فى الاتحاد الاوروبي و الاتحاد اللاتيني.اغلب مفردات اللغه جاي من اللاتيني (حوالي 66%) و باقي المفردات من اصول تانيه اهمها الداشي، التوركي، اليوناني و الانجليزي و الفرنساوي.الروماني ليه مجمع لغوي اسمه اكاديميا رومانا (Academia Română) و هو المسئول عن الدراسة و الحفاظ على اللغه الروماني و الادب و الثقافه الرومانيين.

التاريخ 
السكان الاصليين لرومانيا كانو شعب هيندو-اوروبي اسمهم الداشيين و دول انهزمو سنة 106 (ع.ح) قدام الغزو الروماني اللى قاده الامبراطور تراجان ووقعت مناطق كبيره من اراضي الداشيين تحت حكم الامبراطوريه الرومانيه اللى فرضت اللغه اللاتيني على الداشيين.

الخصايص 
اللغه الروماني قريبه من بقية اللغات الرومانسيه زي الفرنساوي و الاسباني و الطالياني، بس لاسباب تاريخيه معينه اهمها ان رومانيا متحاطة من كل الجهات بشعوب سلافيه و وجودها فى شرق اوروبا فحصل انفصال بينها و بين باقي اللغات الرومانسيه اللى اتطورت فى فى غرب اوروبا و اتاثرت باللغات الالمانيه فى الوقت اللى فضلت فيه الروماني محافظة على كتير من خصايص اللغة اللاتيني القديمه. يعني مثلا، اللاتيني فيه 6 حالات اعراب للكلمات و الروماني فيه خمس حالات:
 nominativ الفاعل
 acuzativ المفعول بيه المباشر
 dativ المفعول بيه ال مش مباشر
 genitiv المضاف اليه
 vocativ المنادى
و مش موجود اى حالات اعراب فى اللغات الرومانسيه الحديثة، معظم اللغات الرومانسيه الحديثه فيها نوعين للاسم يا مزكر يا مؤنث. الروماني فيه تلات حالات زي اللاتيني الكلاسيكي: يا مزكر يا مؤنث يا محايد.

مثال على اللغه 
النص المصرى:
كل الناس بيتولدو حرين و متساويين فى الكرامه و الحقوق. اتوهبلهم عقل و ضمير و لازم يعاملو بعض ب روح الاخويه.
(الاعلان العالمي لحقوق الانسان)
النص الرومانى:
 Toate fiinţele umane se nasc libere şi egale în demnitate şi în drepturi. Ele sunt înzestrate cu raţiune şi conştiinţă şi trebuie să se comporte unele faţă de altele în spiritul fraternităţii.

لينكات برانيه 
 الويكيبيديا الروماني 

لغه رومانسيه
لغات
رومانيا
بينى بيناسى

بينى بيناسى (Benny Benassi) (اتولد باسم ماركو بيناسى Marco Benassi يوم 13 يوليه 1967) هو DJ ايطالى من مدينة ميلانو ومنتج مزيكا الكترو هاوس اخد جايزة جرامي. اتشهر بعد كليپ "Satisfaction" اللى عمله فى 2002. بينى يبقى ال12 ف اكتر الDJ شهرة جسب سايت لستة الDJ. و رقم 39 فى اكتر الDJ شهرة حسب استفتا رسمى عملته مجلة DJ سنة 2008.

بدايته 
بينى ابتدى DJ مع قريبه "الى بيناسى" (Alle Benassi) فى اواخر التمانيات ف مدينتهم ميلانو قبل ما يتنقلوا لستوديو Larry Pignagnoli's Off Limits production ف نص التسعينيات و عمل مزيكا لناس كتير من ضمنهم Whigfield و J.K. and Ally و Ally & Jo بينى اول مرة يعمل حفلة بشغله اللى هو عامله كان ف سنة 2001 بتراك اسمه I Feel So Fine و التراك دة اتشهر ف ايطاليا وبعد كدة ف بريطانيا.

لينكات برانيه

مصادر 

موسيقيين طليان
دي جاي
جايزة جرامى
مواليد 1967
جرامى

جايزة الجرامى ( Grammy Awards; اسمها اصلا جايزة الجرامافون Gramophone Awards) هى جايزة بتقدمها الاكاديمية الوطنية الامريكية للفنون والعلوم '' كل سنة عن المزيكا.

تاريخ 
ابتدت من سنة 1958.

احتفال 
الاحتفال فى العاده بيبقى ف فبراير. حفلة جايزة جرامى الخمسين اتعملت ف 10 فبراير والحفلة الواحد وخمسين اتعملت يوم 8 فبراير 2009.

جوايز 
 جايزة جرامى انجاز العمر

لينكات برانيه

مصادر 

جايزة جرامى
فايزين جايزة جرامى
هولاندا (توضيح)

هولاندا اسم اكتر من مكان منهم
 نيديرلاند الجزء الأوروبى من مملكة نيديرلاند
 هولندا اسم مشترك فى الاستخدام لمنطقتين فى الجزء الغربى من نيديرلاند, هولندا الشماليه و هولندا الجنوبيه
 جمهورية هولاندا
 كونتية هولندا
ديموكريتوس

ديموكريتوس Democritus (باليونانى: Δημόκριτος, بالعربى: ديموقريطوس. يعني: "الناس مختاراه") كان فيلسوف يونانى. اتولد فى ابديره (Άβδηρα) فى تراكيا (Θράκη) سنة 460 ق م, و مات سنة 370 ق م. ديموكريتوس كان تلميذ لـ " ليوكيـپّوس" (Λεύκιππος), كان من اوائل فلاسفة الاتوميزم, و هما الاتنين آمنو ان كل المواد معموله من فتَفيت دقيقَه و مش بتتكسر, و سمّاها "أتوما" وحدات مابتتقسمش, اللى معناها ذرّه. ديموكريتوس بيعتبر من ال"فلاسفه قبل سوقراط".

نظريّه ذريّه 
ديموكريتوس معروف بـ النظريّه الذريّه. و هو قال ان:
 كل حاجة معمولة من فتَفيت دقيقَه, و سمّاها "أتوما" (وحدات مابتتقسمش).
 الأتوما مابتتكسرش.
 أشكال كتير من الأتوما بتديهم مواصفات مختلفه. هو خمّن ان الحاجات اللى طعمها حلو معموله من أتوما مدوّره, بس الحاجات اللى طعمها مُر معموله من أتوما حادّه.
 التغييرات اللى بنشوفها بتتعمل بسبب الحركات بتاعة الأتوما الدقيقَه.

ديموكريتوس ماكانش عندهُ دليل قوى. هو وصل للـ افكار دى بـ بساطه بـ التفكير فيهم. على أى حال, افكارهُ طلعت انها قريبه من اللى اكتشفوه العلما بعد 2000 سنه من موتهُ.

مصادر 

فلاسفه
يونانيين قدام
فلاسفه يونانيين قدام
فلاسفه قبل سوقراط
ريال يمنى

الريال اليمني هوه العمله الرسميه بتاعة اليمن صادر عن البنك المركزى اليمنى, الريال الواحد فيه 100 فيلس و الفلس موش متداول من بعد توحيد الشمال و الجنوب فى 22 مايو 1990.

عملات
اليمن
جنيه استيرلينى

الجنيه الاستيرلينى  ( pound sterling) او الجنيه الانجليزي (الرمز: £; الكود: GBP), هوه العمله الرسميه بتاعة المملكه المتحده و مناطق تانيه تابعه ليها (زي جزيرة مان و جزر تشانيل). الجنيه الواحد فيه 100 پيني (جمعها پينس).الجنيه الاستيرلينى هوه رابع عمله فى العالم من  التداول فى سوق العملات الاجنبيه(فوريكس) بعد الدولار الامريكاني و اليورو و الين الياباني.

مصادر 
 الأوراق النقدية جنيه استرليني  

عملات
بريطانيا
بلطى

سمك بلطى او سمك مشط (انجليزى: Tilapia) هو اسم شايع لأكتر من 100 نوع سمك.
 
سمك البلطى له أهمية كبيرة فى مناطق كتيرة فى العالم بالذات مناطق مدار السرطان و مدار الجدى. سمك البلطى بتتميز بمجموعة صفات تخليه مناسب للتربية فى المزارع, و أهمها قدرته على مقاومة زيادة الكثافة و قدرته انه يعيش فى المايه اللی تركيز الاكسجين فیها قليل.

الموطن الأصلى 
اصل سمك البلطى فى المايه العدبة او اللى ملوحتها قليله فى المناطق الاستوائية (انجليزى: tropical) وشبه الاستوائية فى افريقيا و امريكا الجنوبية, واتنقل بعد كده لجنوب اسيا و الهند و كبرت تربيته الصناعية لأول مرة فى أحواض صناعية فى كينيا فى بداية الربع التانى من القرن ال20.

النوع المتربى فى الاول كان هو البلطى الاسود T.Nigra و بعدين البلطى الموزامبيقى T.Mosamica فى أواخر التلاتينات من القرن العشرين. بعد كده انتشرت تربية البلطى فى اسيا و العالم.

تصنيف 
سمك البلطى من عيلة (انجليزى: Family) Cichili dae و ممكن تسميتها عيلة البلطيهات و أهم الأجناس (انجليزى: genera) الاقتصادية للعيلة جنس (انجليزى: genus) Tilapia (البلطى) وأهم انواع البلطيهات:
 البلطى الزيلى T.zille.
 البلطى الابيض (الجليلى) T.gallilea
 البلطى الأزرق T.aurea
 البلطى النيلى T.Nilotica.

تربية البلطى 
البلطی هو تالت أهم انواع سمك فى زراعة الأحياء المائيه (انجليزى: aquaculture) بعد الكارب (انجليزى: carp) و السلمونیات (انجليزى: salmonids). انتاج البلطی كان 1,505,804 طن متری سنة 2002. البلطى مصدر كويس و شعبی للبروتين بسبب الحجم الكبير, و النمو السريع, و حلاوة طعم سمك الفصیله دی.

المكافحه البيولوجية 
أسماك البلطى بتستعمل فى المكافحه البيولوجية; فى كينيا, سمك البلطى سيطر ع النموس اللى بينقل الملاريا, لأن سمك البلطى بياكل يرقات (انجليزى: larvae) النموس, و بكده تقليل عدد انثه النموس بينقل المرض.

مصادر 

سمك
كارل لويس

فريديريك كارلتون لويس ( "كارل لويس")  (من مواليد 1 يوليه 1961) هو رياضى اميركى معتزل فى العاب القوى

انجازات 
كارل لويس كسب 10 ميداليات اولمبية 9 منهم  دهب، و 10 ميداليات فى بطولة العالم لألعاب القوى ، منهم 8 دهب ، فى مشواره اللى امتد من سنة 1979 لما حقق اول التصنيف العالمى لسنة 1996 لما كسب باللقب الاولمبى الاخير له و بيعيش الايام دى فى لوس انجليس.

فى اولمبياد لوس أنجيلس 1984 حقق كارل لويس حلمه بنيل اربع ذهبيات فى الجرى 100 و 200 متر والتتابع 100 متر اربع مرات و النط الطويل، و بكده حفر اسمه فى تاريخ العاب القوى .كارل لويس عادل انجاز بلدياته الأسطورة جيسى أوينز فى دهب الجرى اللى صمد 48 سنة.

مصادر 

رياضيين امريكان
مواليد 1961
المانيا

المانيا ( جمهورية المانيا الاتحاديه;  Bundesrepublik Deutschland,  )
هى بلد فى وسط اوروبا بيحدها من الشمال بحر الشمال, و الدنمارك, و بحر البلطيق و من الشرق بولاندا و تشيكيا; و من الجنوب النمسا و سويسرا; و من الغرب فرنسا, لوكسيمبورج, بلجيكا, و نيذارلاندا (هولندا).

جغرافيا 
اراضى المانيا بتغطى 357،021 كيلومتر2.

سكان 
عدد سكان المانيا اكتر من 83.5 مليون انسان. عندها اكبر عدد من السكان فى الدول الاعضاء فى الاتحاد الاوروبى و بتضم تالت اكبر عدد من المهاجرين الدوليين على نطاق العالم.

تاريخ 
شكلت المانيا جزء مركزى ف الامبراطورية الرومانية المقدسة اللى فضلت لحد سنة 1806، وفى القرن ال 16 بقت المانيا الشمالية مركز الاصلاح البروتستانتى. بعد الحرب العالمية التانية، اتقسمت المانيا لقسمين: المانيا الشرقية و المانيا الغربية. واترجع توحيدهم فى سنة 1990.

اقتصاد 
سنة 1957 المانيا الغربية بقت عضو مؤسس فالسوق الأوروبية المشتركة، واللى بقى سنة 1993 الاتحاد الاوروبى. وفسنة 1999 بقت عملة المانيا اليورو (بالالمانية: Euro أُيْرُو) بقت برضو وحدة من الدول الأوربية المنتمية لاتفاقية شينجن ب بيتسمح لسكان الدول الأوربية المنتمية للاتفاقية بالتنقل منها و ليها من غير فيزا و من غير حدود.
أسست المانيا نظام التأمين الاجتماعى كخطوة ضمن سلسلة اجراءات فسبيل تطوير المعايير المعيشية لسكانها وليها موقع مميز فالعلاقات الأوربية وبتحافظ برضو على شراكات متينة على المستوى العالمي، والمانيا بتعتبر الرائد التانى فعلوم الطب والهندسة والتكنولوجيا والتقنيات الحديثة، هيا عضو فى الأمم المتحدة والناتو ومجموعة الثمانى ومنظمة التعاون والتنمية الاقتصادية وبتعتبر قوة اقتصادية كبيرة ب انها اكبر مصدر للسلع وتانى اكبر مستورد ليها فى العالم.

رياضه 
تعتبر المانيا من الدول القوية فى الرياضه. المنتخب الالمانى كسب كأس العالم لكرة القدم 4 مرات أعوام 1954 , 1974 , 1990 , 2014 و و كسسب بطولة أمم اوروبا 3 مرات. نادى بايرن ميونخ الالمانى من احسن نوادى العالم و يسمى بالعملاق البافارى نسبة لاقليم بافاريا.

لينكات برانيه

مصادر 

 
بلاد
دول مجموعة التمانيه
دول مسيحيه
دول اعضاء فى الاتحاد الاوروبى
فيودور دوستويفسكى

فيودور ميخايلوڤيتش دوستويڤسكى - بالروسى Фёдор Миха́йлович Достое́вский - (نطق:  دوستوى-يڤسكى) (موسكو، 11 نوفمبر 1821 - سانت بطرسبورج، 9 فبراير 1881) كان روائى روسى عبقرى و من اهم اعماله الجريمه و العقاب و الاخوه كارامازوف. دوستويڤسكى اتولد فى موسكو و عاش معظم حياته فى سانت بطرسبورج و بتدور معظم احداث رواياته فى المدينه دى ايام روسيا القيصريه. دوستويڤسكى اتقبض عليه و اتحكم عليه بالاعدام بتهمة انتماءه لجماعة ليبراليه و بعد ما غمو عينيه علشان يضربوه بالنار جاه عفو من القيصر الروسى اللى غير حكم الاعدام للنفى مع الاشغال الشاقه لمدة اربع سنين فى سيبيريا. الحادثه دى و سنين النفى اثرت كتير فى نظرته للحياة و اتصورت فى روايته ذكريات من منزل الأموات. من اشهر اعماله التانيه: ”مذلون مهانون“، ”فى قبوي“، ”الشياطين“، الأبله.

فيه روايات اتعملت افلام أنتجتها هوليوود من اشهرها الاخوه كرامازوڤ بطولة يول براينر. وانتجت السينما المصريه رواية الاخوه كرامازوڤ بعنوان ”الاخوه الاعداء“ و ”الجريمه والعقاب“ بعنوان ”سونيا والمجنون“.

من رواياته و قصصه 
روايات دوستويڤسكى اترجمت للعربى، اشهر اللى ترجموها كان الدكتور سامى الدروبى اللى ترجم المؤلفات فى سلسلة اسمها ”اعمال دوستويڤسكى الادبيه الكامله“ بالعناوين دى:

 الاخوه كرامازوڤ (Братья Карамазовы) (روايه طويله - 1881)
 الجريمة والعقاب (Преступление и наказание) (روايه طويله - 1866)
 مذلون مهانون (Униженные и оскорбленные) (روايه طويله - 1861)
 المساكين (Бедные люди) (روايه طويله - 1846)
 الشياطين (Бесы) (روايه طويله - 1872)
 الأبله (Идиот) (روايه طويله - 1867-1869)
 ذكريات من منزل الأموات (Записки из Мёртвого дома) (روايه - 1862)
 فى قبوى (Записки из подполья) (روايه طويله - 1864)
 الليالى البيضاء (Белые ночи) (روايه قصيره - 1848)
 المقامر (Игрок) (روايه طويله - 1867)
 حلم العم (Дядюшкин сон) (روايه طويله - 1859)
 الزوج الأبدى (Вечный муж) (روايه طويله - 1870)
 التمساح (Крокодил) (قصه قصيره - 1865)
 المثل (قصه قصيره)
 قلب ضعيف (Слабое сердце) (قصه قصيره - 1848)
 شجرة عيد الميلاد و الجواز (Елка и свадьба) (قصه قصيره - 1848)
 قصة أليمة (Скверный анекдот) (قصه قصيره - 1862)
 مرات اخر و رجل تحت السرير (قصه قصيره)
 ذكريات شتاء عن مشاعر صيف (سرد قصصى - 1863)
 مذكرات كاتب (Дневник писателя) (سرد قصصى - 1873–1881)

لينكات برانيه

مصادر 

كتاب روس
مواليد 1821
وفيات 1881
روائيين
جابرييل جارسيا ماركيز

جابرييل جارسيا ماركيز (6 مارس 1927 - 17 ابريل 2014) روائى و صحفى و كمان قصاص كولومبى خد جايزة نوبل فى الادب سنة 1982. اسمه بالاسبانى بيتنطق جابرييل جارثيا ماركيز بس الجنوب امريكيين زى فى بلده كولومبيا بينطقوها جارسيا يعنى جارثيا او جارسيا النطقين صح.

افلام 
 Documentary 52': Gabriel García Márquez

مصادر 

كتاب كولومبيين
واخدين جايزة نوبل
مواليد 1927
وفيات 2014
روائيين
واخدين جايزة نوبل فى الادب
كولومبيين واخدين جايزة نوبل فى الادب
فيكتور هوجو

ڤيكتور-مارى هوجو ( Victor-Marie Hugo) (26 فبراير 1802-22 مايو 1885) كان كاتب فرنساوى متعدد المواهب من اول كتابة الشعر و المسرحيات و الروايات و المقالات لحد السياسه و نشاطه فى مجال حقوق الانسان. هوجو كان كمان من عواميد الحركه الرومانسيه فى فرنسا. من اشهر اعماله رواية البؤسا و احدب نوتردام. هوجو اتولد فى مدينة بيزانسون فى شرق فرنسا و مات فى پاريس و اندفن فى ال پانتيون (مقبرة العظماء).

اعماله المشهوره 
 احدب نوتردام
 البؤسا
 رجل نبيل
 عمال البحر
 اخر يوم فى حياة رجل محكوم عليه بالاعدام

وسام شرف 
خد وسام الشرف من الملك شارل الخامس سنه 1825.

لينكات برانيه

مصادر 

شعرا فرنساويين
كتاب فرنساويين
مواليد 1802
وفيات 1885
مدفونين فى البانتيون
روائيين
متعلمين فى جامعة پاريس
عمر الخيام

غياث الدين ابو الفتوح عمر بن ابراهيم الخيام و يدعى عمر الخيام (1040 - 1131) (الخيّام شهرة والده، الذي كان يعمل فى مجال صنع الخيام).

هو عالم مسلم ، ولد فى مدينة نيسابور فی ایران ما بين 1038 و 1048، و مات فيها ما بين 1123 و 1124م. فيلسوف و شاعر فارسي تخصصه اساسا كان فى الرياضيات، و الفلك، و اللغة، و الفقه، و التاريخ. و هو من اخترع طريقة حساب المثلثات و معادلات جبرية من الدرجة التالتة بقطع المخروط و هو صاحب رباعيات الخيام المشهورة.

لينكات برانيه 

 قرأة رباعيات الخيام صوت ام کلثوم

فرس
شعرا فرس
ادب فارسى
ادبا فرس
مواليد 1048
وفيات 1131
نیشابوريين
علما ايرانيين
ليو تولستوى

ليو نيقولايفيتش تولستوى ( كونت )  - بالروسي: Лев Никола́евич Толсто́й - (ياسانيا بوليانا، 9 سبتمبر 1828 - استابوفو، 20 نوفمبر 1910). من اكبر روائيين الادب الروسى والأدب العالمي. كاتب و فيلسوف دينى روسي. من اشهر رواياته " الحرب والسلام " (1865 - 1869) ودى ملحمه نثريه طويله عن حروب نابليون، و " البعث " (1889 - 1900)، و " انا كارنينا " ( 1875 - 1877 ) ودى عن مأساه أخلاقيه خلفيتها مجتمع سانت بطرسبورج، و قصة حياته " الطفوله " و " الصبا " و " الشباب " ( 1852 - 1860 ) ، و " القوزاق " ( 1863 ). كتب كمان مسرحيات و كتب فلسفيه.

تولستوى كان نبيل من عيله غنيه معروفه فى روسيا، و كان لقبه " كونت ". كان بيؤمن بالمقاومه السلبيه للشر و عدم العنف والحياه البسيطه و مؤلفاته بتناقش المواضيع الدينيه و الجمال الأخلاقي. إتأثر بأفكاره عن المقاومه السلبيه للشر ناس كتير زى غاندى فى الهند و مارتن لوثر كينج فى امريكا. رفضت الكنيسه الاورتودوكسيه فى روسيا افكاره وكفرته وطردته.

من اعماله 
 الحرب والسلام ( روايه طويله )
 البعث ( روايه طويله )
 انا كارنينا ( روايه طويله )
 الطفوله والصبا والشباب ( سيره ذاتيه طويله )
 الحاج مراد ( روايه قصيره )
 موت ايفان اليتش ( روايه قصيره )
 الرب يرى الحقيقه لكنه ينتظر(قصه قصيره)
 قوة الظلام ( مسرحيه)
 الجثه الحيه ( مسرحيه)
 مملكة الرب داخلك ( كتاب فلسفي)

مصادر 
 الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972
 The New Encyclopædia Britannica, Micropædia,H.H. Berton Publisher,1973-1974
 The New Encyclopædia Britannica, Macropædia,H.H. Berton Publisher,1973-1974

مواليد 1828
وفيات 1910
كتاب روس
روائيين
اشتراكيين
بوشكين

الكسندر سرجيفيتش پوشكين -  - (موسكو ، 6 يونيه 1799 -سانت بطرسبورج 10 فبراير 1837)، أعظم شعرا روسيا، و كاتب روائى و مسرحى. بيعتبر ابو الادب الروسى. إتولد فى عيله ارستقراطيه افتقرت. امه كانت بنت حفيدة كبير مهندسين القيصر بطرس الاكبر. درس بوشكين بالفرنساوى فى الليسيه الامبراطورى فى تسار سكويى سيلو، لكن اتعلم الروسى المحلى من الخدامين فى البيت. و هو فى الليسيه و هو عنده 15 سنه نشر اول أهم دواوينه الشعريه " رسلان و اودميلا " (اتنشر 1820)، و لما اتخرج من الليسيه و هو عنده 18 سنه كان ليه صيت أدبى.

فى سنة 1817 اتعين بوشكين فى وزارة الخارجيه فى سانت بطرسبورج و بقى ثورجى و اندمج فى جماعه شبابيه كانت جزء من الانتفاضة الديسمبريه سنة 1825. فى 1820 كتب بوشكين قصيده عنوانها " عن الحريه " و كانت سبب فى لفت نظر السلطات الحاكمه ليه و كانت النتيجه انه اتطرد من سانت بطرسبورج فراح عاش فى جنوب روسيا لمدة تلت سنين و اتعرف على اشعار لورد بيرون لأول مره. و فى سنة 1823 راح عاش فى اوديسا و ابتدا يعيش حياته الطبيعيه زى ماكان قبل نفيه من سانت بطرسبورج. فى اوديسا ابتدا بوشكين اعظم اعماله " يفجنى اونيجن " ( 1823 - 1831 ). لكن بعد سنه اضطر انه يعزل تانى و راح عاش فى عزبة امه فى ميخائيلوفسكوى بعد ما وقعت فى ايدين السلطات مراسلات ليه و هناك عاش تحت المراقبه.

رغم المشاكل اللى واجها بوشكين فى الفتره دى، استمر فى الكتابه و ذاع صيته بسرعه. و بعد اغتيال القيصر الكسندر الاول فى 1825 اعترف القيصر الجديد نيكولاس الاول بشعبية بوشكين و لغى نفيه فرجع سانت بطرسبورج و هناك قابل و وقع فى حب " ناتاليا نيكولاييفنا جونتشاروفا " اللى كانت جميله و من عيله ارستقراطيه فإتجوزها سنة 1831.

فى بداية 1830 بوشكين كتب و نشر اشعار و مسرحيات و قصص قصيره كان منها تراجيديته التاريخيه الشكسبيريه " بوريس جودونوف " (اتنشرت 1831). (اتنشرت 1831) و " موزارت و ساليرى " و " ملكة البستونى " (1834) و " بنت البحار " (اتنشرت 1836).

بوشكين اكتشف ان تشجيع القيصر ليه بدل ما بيديه الحريه كان بالأحرى نوع قوى من الرقابه و فى نفس الوقت بوشكين كان بيعانى من احباط من تصرفات مراته ناتاليا. فى سنة 1836 حصلت لبوشكين فضيحه بسبب علاقة مراته بالبارون جيورجيس دانتتيس، فطلب بوشكين الدخول فى مبارزه معاه للدفاع عن شرفه هو و مراته. المبارزه حصلت فى يناير 1837 و اتجرح فيها بوشكين جرح مميت اتسبب فى وفاته بعدها بيومين.

اتأثر بوشكين بأشعار لورد بيرون وكتب أشعار رومانسيه لأول مره فى الادب الروسى زى " سجين القوقاز " (1822) و " اخوة اللص " (اتنشرت 1827).

الادب الروسى إتأثر بلغته واسلوبه فى الكتابه.

من اعماله 
 يفجنى اونيجن (روايه)
 ملكة البستونى (روايه)
 بنت البحار (روايه)
 رسلان و اودميلا (شعر)
 سجين القوقاز (شعر)
 نافورة باخشيسراى (شعر)
 الغجر (شعر)
 اخوة اللص (شعر)
 بولتافا (شعر تاريخي)
 الفارس البرونزى (شعر تاريخي)
 الديك الذهبى (شعر من الحكايات الشعبيه)
 بوريس جودونوف (مسرحيه)
 حكايات بلكين ( مجموعة قصص قصيره )

لينكات برانيه

مصادر 

 الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972
 Edmonds, R., Pushkin, the queen of spads,Penguin Classics, Great britain 1962
 The New Encyclopædia Britannica, Micropædia,H.H. Berton Publisher,1973-1974
 The New Encyclopædia Britannica, Macropædia,H.H. Berton Publisher,1973-1974

شعرا روس
كتاب روس
مواليد 1799
وفيات 1837
روائيين
النرويج

النرويج (نرويجى: Norge; نرويجى حديث: Noreg), رسميا مملكة النرويج, هى بلد ليها نظام ملكى دستورى فى شمال اوروبا, تحتل الجزء الغربى من شبه الجزيرة الاسكندنافية.

جغرافيا 
تمتد النرويج من شمال لأقصى جنوب شبه الجزيرة. النرويج ليها حدود مشتركة فى جنوب شرق البلاد مع السويد؛ و من الشمال تحدها فنلندا من الشمال الجنوب و روسيا من الشرق. و المملكة المتحدة و جزر فارو من الغرب عبر بحر الشمال, و الدنمارك و الى الجنوب من الحافة الجنوبية عبر مضيق سكاجييراك. النرويج ليهاساحل واسع, تواجه شمال المحيط الاطلنطى.

سياسه 
راس الدوله دلوقتى هو الملك هارالد الخامس.اليوم الوطنى عندهم هوا 17 مايو وبيحتفلوا بيه عشان الدستور النرويجى اتعمل سنه 1814.البرلمان عندهم اسمه ستورتينجت واعضاءه الناس يتنتخبهم كل 4 سنين.تقريبا 4.6 شخص عايشين فى النرويج. اوسلو هيا العاصمه وكمان هيا اكبر مدينه فى النرويج اكتر من 530,000.المدن الباقيه بيرجن وعايش فيها 230.000 و تروندهايم عايش فيها 150.000, والاتنين كانو عواصم للنرويج فى السنين اللى قبل كده.

لغه 
اللغه النرويجيه هيا اللغه الوطنيه فى البلاد وفيه طرقيتين رسميتين بيتكتب بيهم النرويجيه واسمهم بوكمال ونينورسك و كتير من الاشخاص الساميين متكلمين اصليين لواحده من اللغات الساميه.

تاريخ 
 
 معركه مضيق هافرس سنه (872 م) اتنتج عنها ممالك صغيره بعد كده بقوا مملكه واحده كبيره اتحكمت عن طريق هارالد الاول.
 فى سنه 1349 نص الشعب النرويجى امات عشان جاله مرض الطاعون واخر الملوك النرويجيين مات سنه 1387.
 الاتحاد مع الدنمارك: النرويج كانت اضعف طرف فى الاتحاد مع الدنمارك واستمر لحد سنه 1814 لحد ما حاولت النرويج انها تاخد حريتها. الدستور النرويجى اتكتب فى سنه 1814 واتوقع فى 17 مايو فى نفس السنه. وبعد كده كانت الدنمارك هيا الطرف الخسران فى حروبها مع نابليون ونتيجه كده خسرت النرويج لصالح السويد الطرف الكسبان. النرويج مقدرتش تقف قدام القوه العسكريه الكبيره للسويد فدخلت رسميا فى الاتحاد مع السويد فى نوفمبر سنه 1814.
 الاتحاد مع السويد: استمر الاتحاد ده لحد 7 يونيه,1905 لحد اما بقت النرويج شعب مستقل مره تانيه.
 فى سنه 1905 انتخب كارل امير الدنمارك عشان يكون ملك على النرويج وبقا الملك هاكون السابع, ومراته الاميره مود بقت الملكه مود وابنهم الكسندر امير الدنمارك بقا اولاف ولى العهد وخلف ابوه وبقا الملك اولاف الخامس سنه 1957.اولاف ومراته مارثا وليه العهد جابوا 3 اطفال: الامير راجن هيلد والاميره استريد والامير هارالد (وبعد كده خلف الامير هارالد ابوه سنه 1991 وبقا الملك هارالد الخامس)
الملك هارالد هوا اول ملك يتولد فى النرويج من 600 سنه, والملك هارالد عنده طفلين: الاميره مارثا لويز وولى العهد هاكون ماجنوس.

فى الحرب العالميه الاولى كانت النرويج دوله محايده و كانت بتعتبر دوله تجاريه وحاولت تفضل محايده فى الحرب العالميه التانيه بس مقدرتش عشان القوات الالمانيه احتلتها من 9 ابريل 1945 لحد 8 مايو 1945.

نوتات 

اسكندنافيا
بلاد
نرويج
نرويج
ممالك دستوريه
دول مسيحيه
ملكية النرويج